section_heading: Kronologija događaja
paragraph_text: U posljednjem tjednu siječnja 1999., specijalne srpske policijske snage i Vojska Jugoslavije proveli su raciju na tom području i mnogi od seljana su pobjegli zbog toga. U Rogovu i okolnim selima policija se vratila nekoliko puta kako bi tražila OVK članove. 29. siječnja ujutro, zamjenik šefa policije u Đakovici je izvijestio OESS-KVM tim o "incidentu koji se dogodio na Rogovu" tog jutra. Oko 06:30 ujutro, policijska ophodnja od 10 časnika u dva civilna vozila se sukobila s pripadnicima Oslobodilačke vojske Kosova (OVK) u centru Rogova. Policajac, koji je kasnije identificiran, je ubijen, a dva su lakše ranjena u zasjedi, ali ne spominje se koliko je bilo žrtava na strani OVK-a. Na njegov zahtjev OESS-KVM otišao je u Rogovo u 09:55. OESS-KVM vidio je tijelo mrtvog policajca u autu, pokrivenog dekom, ali im je bilo dozvoljeno da uđu na kompleks farmi, gdje se incident dogodio, tek sat vremena kasnije, kad je stigao istražni sudac iz Peča.